ஜீவன் தொண்டமான்

ஜீவன் தொண்டமான் (Jeevan Thondaman; பிறப்பு: 9 நவம்பர் 1994) இலங்கையின் மலையக அரசியல்வாதி ஆவார்.

வாழ்க்கைக் குறிப்பு
ஜீவன் தொண்டமான் 1994 நவம்பர் 9 இல் பிறந்தார். இவர் முன்னாள் அமைச்சரும், தொழிற்சங்கத் தலைவருமான ஆறுமுகன் தொண்டமானின் மகனும், சௌமியமூர்த்தி தொண்டமானின் பூட்டனும் ஆவார். இவர் கொழும்பு, கேட்வே ஆரம்பப் பாடசாலை, சென்னை, ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி, கோயம்புத்தூர் சின்மயா பன்னாட்டுப் பாடசாலையிலும் கல்வி கற்று, இங்கிலாந்து நோர்தம்பிரியா பல்கலைக்கழகத்தில் சட்டம் பயின்று 2017 இல் இளங்கலைப் பட்டம் பெற்றார். இலண்டனில் சிறிது காலம் சட்ட நிறுவனம் ஒன்றில் பணியாற்றிய பின்னர், தந்தையின் அரசியல், தொழிற்சங்க நடவடிக்கைகளில் இணைந்து சேவையாற்ற விரும்பி இலங்கை திரும்பினார்.

அரசியலில்
2020 சூன் மாதத்தில் தந்தை ஆறுமுகன் தொண்டமானின் திடீர் மறைவிற்குப் பின்னர், இலங்கை தொழிலாளர் காங்கிரஸ் கட்சியின் பொதுச் செயலாலராக நியமிக்கப்பட்டார். 2020 நாடாளுமன்றத் தேர்தலில், இலங்கை பொதுசன முன்னணியின் சார்பில் நுவரெலியா மாவட்டத்தில் போட்டியிட்டு, மாவட்டத்திலேயே அதிகூடிய விருப்பு வாக்குகள் (109,155) பெற்று நாடாளுமன்றம் சென்றார்.

ஜீவன் தொண்டமான் 2020 ஆகத்து 12 இல் கோட்டாபய ராஜபக்சவின் இரண்டாவது அமைச்சரவையில் தோட்ட வீடமைப்பு, சமூக உட்கட்டமைப்பு இராசாங்க அமைச்சராக நியமிக்கப்பட்டார்.

தேர்தல் வரலாறு

மேற்கோள்கள்

1994 பிறப்புகள்
இலங்கை மலையகத் தமிழ் அரசியல்வாதிகள்
இலங்கைத் தொழிலாளர் காங்கிரஸ் அரசியல்வாதிகள்
வாழும் நபர்கள்
இலங்கையின் 16வது நாடாளுமன்ற உறுப்பினர்கள்
இலங்கையின் இராசாங்க அமைச்சர்கள்